Νικόλαος Πρασακάκης

Ο Νικόλαος Πρασακάκης ήταν έλληνας αγωνιστής της επανάστασης του 1821, Φιλικός, και πολιτικός του ελεύθερου Ελληνικού κράτους.

Ο Πρασακάκης με καταγωγή τη Χίο δραστηριοποιούνταν σαν έμπορος στη Μασσαλία, καταγόταν από παλιά εξελληνισμένη Γενουάτικη οικογένεια και ήταν παντρεμένος με την Αικατερίνη Σκυλίτζη με την οποία απέκτησαν δύο παιδιά, τον Λεωνή και τον ΕμμανουήλΤσίλης, Γεώργιος (2000, Πανεπιστήμιο Ιωαννίνων), Η ελληνική παροικία της Μασσαλίας (1820 - 1922), σελ. 139. Πολέμησε με το φιλελληνικό σώμα του Φαβιέρου και πήρε μέρος στην Εκστρατεία της Χίου.

Αργότερα εγκαταστάθηκε στην Ερμούπολη της Σύρου όπου ανέπτυξε επιχειρηματικές δραστηριότητες. Επί κυβερνήτη Καποδίστρια είχε αναλάβει δημόσια διοικητική θέση. Ήταν πληρεξούσιος Χίου στην Εθνική συνέλευση του 1843 και δήμαρχος Ερμούπολης την περίοδο 1837-1840. Επίσης αναφέρεται πληρεξούσιος Χίων στην Δ΄ Εθνοσυνέλευση Άργους το 1829Χιώτες πρόσφυγες στη Σύρο. Η συµβολή τους στη δηµιουργία και στην οικονομική ανάπτυξη της Ερμούπολης, Απόστολος Κουφοδήμος, σελ. 30, και γερουσιαστής επί Όθωνα.

Πέθανε στην Αθήνα, όπου είχε εγκατασταθεί από το 1844, το 1860 σε ηλικία 70 ετών. Είχε τιμηθεί με το μετάλιο του τάγματος του ΣωτήροςΗ οικογένεια Πρασακάκη.

 Παραπομπές 

Κατηγορία:Αγωνιστές του 1821
Κατηγορία:Έλληνες γερουσιαστές
Κατηγορία:Έλληνες πληρεξούσιοι
Κατηγορία:Τάγμα του Σωτήρος
Κατηγορία:Δήμαρχοι Ερμουπόλεως
Κατηγορία:Έλληνες μέλη της Φιλικής Εταιρείας